7 ดาราชายและหญิง ที่ได้รับรางวัลนาฏราชประจำปี พ.ศ. 2562

ผ่านไปสดๆร้อนๆ กับการประกาศรางวัลที่ยิ่งใหญ่ของคนบันเทิงประจำปี พ.ศ. 2562 ที่ผ่านมา ซึ่งปีที่ผ่านมานี้ ก็ถือว่าเป็นปีที่มีการแข่งขันสำหรับคนบันเทิงพอสมควร เพราะปัจจุบัน เราได้มีซีรีส์ต่างประเทศเข้ามาแชร์ตลาดผู้ชมเป็นจำนวนมาก แต่ละครไทยของเรา ก็ยังคงเป็นที่นิยม ที่พูดถึงสำหรับคนไทยเสมอ ซึ่งรางวัลเด่นๆ ทั้ง 6 รางวัลนี้ก็ล้วนเหมาะสมกับดาราที่ได้รับรางวัลนี้มากๆเลยทีเดียว ซึ่งจะเป็นใครบ้างนั้น เราไปดูกันเลยค่ะ

รางวัลผู้จัดรายการเพลงและบันเทิงยอดเยี่ยม

แม้ว่าในปัจจุบัน การจัดรายการวิทยุนั้นแตกต่างไปจากแต่ก่อนมาก และคนก็ไม่ค่อยนิยมที่จะฟังวิทยุกันสักเท่าไหร่ จึงทำให้หลายๆบริษัทต้องปิดตัวลง แต่ก็ยังมีกลุ่มคนบันเทิง ที่ยังสืบทอดการจัดรายการวิทยุ ทำให้มันสนุกสนาน และยังทำให้การจัดวิทยุยังคงดำเนินต่อไปกันมากมาย ซึ่งผู้ที่ได้รับรางวัลนี้คือ กลุ่มผู้จัดรายการวิทยุ พุธทอล์ค พุธโทร ที่เป็นของบริษัท เอ ไทม์ มีเดีย ซึ่งอยู่ในเครือแกรมมี่ บริษัทบันเทิงยักษ์ใหญ่ของเมืองไทย ซึ่งผู้จัดรายการนี้ก็คือ ดีเจเผือก พงศธร, ดีเจต้นหอม ศกุนตลา และดีเจลูกกอล์ฟ คณาธิป ซึ่งทั้งสามท่านนั้น ก็สร้างสีสันในการจัดรายการได้อย่างยอดเยี่ยม จนได้รางวัลไปครอบครอง

รางวัลผู้ประกาศข่าวหญิงยอดเยี่ยม

ผู้ประกาศข่าวหญิงที่ได้รับรางวัลนาฏราชในปีนี้ ได้แก่ ดร. หมวย อริสรา กำธรเจริญ ผู้ประกาศข่าวคู่บุญของคุณหนุ่ม กรรชัย กำเนิดพลอย จากรายการข่าว เที่ยงวัน ทันเหตุการณ์ ที่ออกอากาศทางช่อง 3 ซึ่ง ดร. หมวยนั้น ต้องยอมรับว่าเป็นผู้ที่ทำหน้าที่ผู้ประกาศข่าวได้เป็นอย่างดี มีผลงานที่โดดเด่น ไม่ว่าจะเป็นด้านการออกเสียงภาษาไทยที่ถูกต้อง และชัดเจน ทำให้ได้รางวัลนาฏราชสาขาผู้ประกาศข่าวหญิงในปีนี้ไปครอง

รางวัลพิธีกรยอดเยี่ยม

สำหรับรางวัลพิธีกรยอดเยี่ยม ก็ตกเป็นของคุณดู๋ สัญญา พิธีกร ผู้ที่ทำหน้าที่เป็นพิธีกรมืออันดับต้นๆของเมืองไทย มานานหลายสิบปี ด้วยการจัดรายการที่เป็นกันเอง ทำให้ผู้ร่วมรายการไม่อึดอัด และในขณะเดียวกัน เขาก็ยังสามารถทำพิธีกรรายการสดได้อย่างมืออาชีพอีกด้วย ทำให้ผู้ชมรายการทางบ้านมีความสุขกับรายการต่างๆ ที่คุณดู๋ สัญญา เป็นผู้ดำเนินรายการได้อย่างไม่ติดขัด