6 ประโยชน์ของการลดน้ำหนักแบบ กินอาหารแบบจำกัดช่วงเวลา

ในปัจจุบันมีการศึกษาด้านการลดน้ำหนัก หรือควบคุมน้ำหนักที่มากขึ้น ทำให้เราค้นพบวิธีการลดน้ำหนักวิธีใหม่ ๆ ที่ไม่ทรมานร่างกายมากจนเกินไป และยังสามารถเพิ่มภูมิคุ้มกันให้กับร่างกายอีกด้วย ซึ่งการควบคุมอาหารแบบ กินอาหารแบบจำกัดช่วงเวลา หรือที่เราเรียกกันสั้น ๆ ว่า IF นั้น ไม่ใช่การอดอาหารแต่อย่างใด แต่เป็นการควบคุมช่วงเวลาการกิน เป็น 2 ช่วงต่อวัน ได้แก่ช่วงอด (Fasting) และช่วงกิน (Feeding) ซึ่งการควบคุมอาหารประเภทนี้ ได้รับความนิยมในบ้านเรา มาสักระยะหนึ่งแล้ว และในวันนี้เราก็มีอีก 6 ประโยชน์ ที่จะได้จากการควบคุมน้ำหนักแบบ กินอาหารแบบจำกัดช่วงเวลา มาฝากกันค่ะ

1. ระดับฮอร์โมน และการทำงานของระบบต่าง ๆ เป็นระบบระเบียบมากขึ้น

เนื่องจากที่เราจำกัดเวลาในการทาน และอดอย่างสม่ำเสมอ ทำให้ร่างกายของเรามีระเบียบในการจัดการตัวเองมากขึ้น และในช่วง อดอาหารนั้น ทำให้ระดับของฮอร์โมนอินซูลินที่ย่อยน้ำตาลลดลง ทำให้เกิดการเผาผลาญมากขึ้น และยังทำให้ ฮอร์โมนควบคุมการเจริญเติบโตเพิ่มขึ้น จึงทำให้ร่างกายมีการเจริญเติบโต และจิตใจแจ่มใส เกิดการซ่อมแซมร่างกายตั้งแต่ระดับเซลล์

2. ทำให้การลดพุง และการลดน้ำหนักเห็นผลชัดเจน

เนื่องจากการที่ร่างกายไม่ได้รับอาหารในช่วงใดช่วงหนึ่งของวัน ทำให้ร่างกายทำให้เกิดการกระตุ้นการเผาผลาญแคลอรี่ที่มากกว่าปกติถึง 3-8% ทำให้ไขมันโดยรวม และไขมันหน้าท้องลดลงอย่างเห็นได้ชัด หลังจากที่ทำ IF เพียงไม่กี่สัปดาห์