10 ดารารุ่นน้องที่เป็นเงาของดารารุ่นพี่่

ในวงการบันเทิงนั้น ล้วนแต่จะมีคลื่นลูกใหม่เข้ามาอยู่เสมอ ทำให้วงการบันเทิงนั้นมีสีสันอยู่ตลอดเวลา ซึ่งก็เป็นธรรมดาที่ดาราน้องใหม่นั้น จะมีหน้าตา หรือบุคลิกที่ละม้ายคล้ายคลึงกับดารารุ่นพี่ ซึ่งก็ถือว่าเป็นบททดสอบที่สำคัญของดารารุ่นน้อง ที่จะต้องสร้างเอกลักษณ์ของตัวเองให้พ้นจากภาพของดารารุ่นพี่ที่ติดตาทุกคน ในวันนี้ เราจะมานำเสนอ ดารารุ่นน้อง 10 ท่าน ที่เป็นเงาของดารารุ่นพี่กันค่ะ

อั้ม พัชราภา และมิน พิชญา

นางเอกขวัญใจคนไทยอย่างอั้ม พัชราภานั้น หากพูดถึงความนิยมของเธอนั้น ไม่เคยลดลงเลยเป็นเวลามากกว่า 10 ปีแล้ว และด้วยรูปทรงหน้าที่สวยโดดเด่น ใบหน้าของเธอจึงกลายเป็นต้นฉบับของการทำศัลยกรรมอันดับต้นๆของผู้ที่อยากทำศัลยกรรมเลยทีเดียว และในช่วงแรกที่สาวมิน พีชญา เข้าวงการบันเทิงมานั้น ผู้คนก็มักกล่าวว่าเธอนั้นมีใบหน้าที่คล้ายกับอั้ม พัชราภามากทีเดียว

แพนเค้ก เขมนิจ และกระติ๊บ ชวัลกร

ดาราสาวที่แจ้งเกิดจากช่อง 7 ทั้งคู่นี้ มีใบหน้าที่ละม้ายคล้ายคลึงกันเป็นอย่างมาก แต่ทว่า สาวกระติ๊บนั้น ได้แจ้งเกิดจากบทนางร้าย ที่มีฝีไม้ลายมือไม่เบาเลยทีเดียว ทำให้แม้ว่าเธอจะมีใบหน้าที่คล้ายกับสาวแพนเค้ก แต่เธอก็สามารถสร้างเอกลักษณ์ของเธอได้ดี

แอฟ ทักษอร และแต้ว ณฐพร

สองสาว ผู้ที่สวมใส่ชุดไทยได้สวยงาม ติดอันดับผู้ที่ใส่ชุดไทยได้สง่าสงามมากที่สุดในประเทศไทยทั้งสองคนนี้ มีใบหน้าที่หวานหยด และคล้ายกันเป็นอย่างมาก และเพียงเท่านั้นยังไม่พอ ทั้งสองท่านยังเคยได้เป็นตัวแทนนิสิตของจุฬาลงกรณ์มหาวิทยาลัย ในการเชิญพระเกี้ยวเหมือนกันอีกด้วย

ติ๊ก เจษฎาภรณ์ และนาย ณภัทร

ดาราหนุ่มทั้งสองท่านนี้ แม้ว่าจะไม่ได้มีใบหน้าที่ละม้ายคล้ายคลึงกันเลย แต่บุคลิกมาดนุ่ม และความเป็นสุภาพบุรุษของทั้งสองท่านนี้ ทำให้หลายๆคนลงความเห็นว่า หนุ่มนาย ณภัทรนั้น มีบุคลิกที่คล้ายคลึงกับติ๊ก เจษฎาภรณ์ ที่ยังคงเรียกเสียงกรี๊ดของสาวๆได้ในทุกๆวัย