นม 6 ชนิดที่เป็นตัวเลือกสำหรับการทดแทนนมวัว

หากพูดถึงนมในสมัยก่อน เราก็คงจะคิดว่ามีอยู่ชนิดเดียว คือนมที่มาจากวัว ซึ่งนมวัวนั้นมีประโยชน์ และอุดมไปด้วยแคลเซียมและโปรตีนสูง นมวัวจึงกลายเป็นหนึ่งในอาหารหลัก ที่จำเป็นต่อการเจริญเติบโตของร่างกาย แต่ด้วยสารอาหารที่มาก ทำให้นมวัวนั้นมีแคลอรี่ที่สูง และสามารถทำให้คุณอ้วนได้ง่าย ๆ และก็ยังมีคนอีกจำนวนไม่น้อยที่แพ้นมวัว หรือไม่สามารถย่อยนมวัวได้ โดยเมื่อบริโภคนมวัวเข้าไปแล้ว จะทำให้ท้องเสีย ดังนั้น ในปัจจุบัน นมที่เป็นทางเลือกที่ทำมาจากพืชหรือถั่วนั้น ก็ได้รับความนิยมเพิ่มขึ้นมาก เพราะเนื่องจากมีสารอาหารที่ไม่แพ้นมวัว และยังมีวิตามิน อื่น ๆ จากพืช ที่นมวัวไม่มี แถมยังมีรสชาติที่อร่อยอีกด้วย ดังนั้นในบทความวันนี้ พวกเราจึงขอเสนอนม 6 ชนิด ที่เป็นตัวเลือกที่ดีสำหรับใช้ทดแทนนมวัว

1. นมถั่วเหลือง

นมถั่วเหลืองเป็นนมที่อยู่คู่คนไทยมาอย่างช้านานแล้ว แต่เราจะคุ้นเคยกับนมถั่วเหลืองในรูปของน้ำเต้าหู้ ที่สามารถหาซื้อได้ง่ายตามท้องตลาด โดยนมถั่วเหลืองนี้เกิดจากการคั้นน้ำจากถั่วเหลืองสด ๆ โดยจากการวิจัย พบว่านมถั่วเหลืองเป็นตัวเลือกที่ใกล้เคียงกับนมวัวมากที่สุด เนื่องจาก มีปริมาณโปรตีนที่ใกล้เคียงกัน แต่มีแคลอรี่ ไขมัน และคาร์โบไฮเดรตที่น้อยกว่ากันเกือบครึ่ง แถมในน้ำนมถั่วเหลืองยังมีสารไอโซฟลาโวนอยด์ ที่ไปกระตุ้นการทำงานของฮอร์โมนเอสโตรเจน ทำให้ผิวของสาว ๆ นั้น สวยใส แล้วยังเปล่งปลั่งอีกด้วย

2. นมอัลมอนด์

นมอัลมอนด์ ก็เป็นที่นิยมในหมู่ของผู้ที่รักสุขภาพมาสักพักใหญ่ ๆ แล้ว โดยในนมอัลมอนด์นั้น มีแคลอรี่ที่ต่ำกว่านมถั่วเหลือง และยังมีแคลอรี่เพียง 25% ของนมวัวในปริมาณที่เท่ากันอีกด้วย และในนมอัลมอนด์ยังมีวิตามิน และสารต้านอนุมูลอิสะ และยังไม่มีรสชาติของถั่วให้กวนใจอีกด้วย แต่ในความเป็นจริงของนมอัลมอนด์คือ ในนมอัลมอนด์หลากหลายยี่ห้อที่มีขายอยู่ตามท้องตลาดนั้น มีสารอาหารที่น้อยอยู่มาก เมื่อเทียบกับ ถั่วอัลมอนด์เต็มเมล็ด เนื่องจากถั่วอัลมอนด์เป็นถั่วที่มีราคาแพง ดังนั้นการเลือกซื้อนมอัลมอนด์นั้น ควรเลือกดูให้ดี อย่างน้อยควรมีปริมาณของถั่วอัลมอนด์ประมาณ 7% ขึ้นไป เพราะมิเช่นนั้น ท่านจะสูญเงินเปล่า